Efter eksplosionsbrand: Langtrukken genrejsning af autoværksted | Faaborg-Midtfyn | Fyens.dk\nStig Andersen er ikke tilfreds med halvandet års ventetid på at kunne flytte tilbage på Svendborgvej, hvor han kan genåbne sit autoværksted 1. maj. Foto: Torsten Cilleborg\nFaaborg Autoværksted får kontor på førstesalen. Foto: Torsten Cilleborg\n13. marts 2017 kl. 16:08\nHalvandet år efter eksplosionsbrand genåbner Stig Andersen i totaltrenoverede og udvidede bygninger 1. maj\nFaaborg: Mandag strøg kransen til tops over spærene på Faaborg Autoværksted, og der kom højt belagt smørebrød på pladerne på bordbukkene mellem de kolde mure. Det er et rejsegilde, der har ladet vente på sig, for det var helt tilbage til den 15. december 2015, at Stig Andersens 25 år gamle værksted på en time blev forvandlet til en rygende ruinhob.\n- Det lød som Beirut da kemikalieflasker og bildæk sprang i en endeløs række af eksplosioner, fortalte Stig Andersen, efter den dramatiske eftermiddag.\nHan måtte løbe ud af værkstedet med flammer, der slikkede ham op af benene, da nogle benzindampe blev antændt og straks forårsagede et altfortærrende inferno. To biler, stort set alt værktøj og inventar gik til, og bygningen blev så ødelagt, at næsten intet af dem kunne genbruges.\nI mellemtiden har Stig Andersen og hans faste mekaniker gennem mere end 25 år, Knud Skov, lejet sig ind i et værksted på Engvej. Omsorgsfulde og loyale kunder strømmede til med blomster, flasker og sympatitilkendegivelser, så den lille virksomhed er egentlig kommet ganske godt videre.\n- Men jeg glæder mig til at komme hjem på Svendborgvej. Det er her, jeg har bygget det hele op, her jeg kan lide at følge med i hvad der sker, der er her, jeg hører til, siger Stig Andersen, 56.\nHan har lovning på, at han kan tage det genopførte værksted i brug 1. maj og kan ikke helt skjule sin irration over at tovtrækkerier med forsikringsselskabet har betydet, at det skulle vare så længe. En smule ekstra tid er der gået med, at Stig Andersen også har ønsket sig en førstesal over en del af værkstedet, hvor fruen, Helle Find Andersen, kan have kontor til at tage sig af bogholderi og regnskab.\n- Ja, jeg måtte selv have muldvarpen op af lommen, siger han.\nHvor meget branden totalt har kostet ham, siger Stig Andersen, at han ikke har overblik over.\n- Men jeg er i hvert fald langt fra holdt skadesløs, bemærker han.\nHåndværkerne på genopbygningen er tømrer Ulrik Fyrsterling, Ringe, murer Jens Sandberg, Odense, Vester Aaby Installatørforretning og VVS Eksperten, Odense.\nSe videoer fra branden herunder:


Kys en Frø: Den grønne bølge\nJeg ved det ! Jeg har meget garn især uld, supersoft. Nu skal det altså bruges, navnlig de mørke grønne farver, som bare ER for mørke til mig. Men mon ikke de kan blive gode i et hæklet tæppe. Tror det, er derfor gået igang med et langtidsprojekt. (et mere - har flere af disse projekter liggende i garnkurven) mønster blev til zig-zag også kendt som bølge. Der er en del andre i blogland som har lavet noget tilsvarende. Mit bliver sådan:\nBemærk at min hæklenål er ved at miste sit"GULD" hmm kan en hæklenål blive slidt op ???\nEtiketter: garn, hæklerier, langtidsprojekt, tæppe\nSikke lækre grønne farver,det skal nok blive flot\nNeiii, hvor bliver det flot!\nKys en Frø 4/9/11\nKære Gitte og Eva.\nJa, jeg er også begyndt at kunne lide de mørke farver. :-) Men tager nok et par måneder inden jeg er færdig. Heldigvis ikke noget som skal laves på tid-\nJa supersoften i alle dens afskygninger fra diverse forhandlere er altså også et hit på mine hylder- og dit kommende tæppe bliver da rigtig flot- jeg synes du laver en fin version af bølgetæppet- og så mørkt ser det da ikke ud herfra :-) glæder mig til at følge med i dine fremskridt..\nWauw, hvor ser det bare godt ud med de forskellige grønne farver! Bølgemønstret er jeg vild med!\nJeg elsker faktisk grønt!\nKære Ellen Kathrine og Anja.\nJa, supersoft er bare godt, kan ikke få nok af det garn. :-)\nJeg er også til de grønne nuancer men de hælder nok mere til de blå grønne toner.\nDet går fremad, men lange lange lange rækker :-)\nRAV OG KRAT 14/9/11\nHvor er det bare nogle skønne farver. Det mønster er også en af mine ynglinge. Rigtig go' aften ;-)


Find en at nyde julen sammen med - TV-julekalender\n11. marts 2020 / admin / No comments\nJulen er en rigtig hyggelig tid, hvor du kan bruge masser af tid sammen med dine venner og familie. Du kan tage til julefrokoster, se julekalender, tage på julemarkeder, holde julebagedag og meget mere. Det er dog alt sammen mere hyggeligt, hvis du har en at dele det med. Du har selvfølgelig dine venner og familie, men der er noget specielt over at dele julen med en kæreste.\nHvis du drømmer om at finde kærligheden, kan det godt være lidt svært, for den rette partner hænger ikke bare på træerne. Kærligheden kommer, når den kommer. Men du kan godt gøre noget for at øge chancerne lidt. Du kan f.eks. prøve netdating.\nI dag er det rigtig populært at finde kærligheden på en datingside. Det bliver mere og mere populært, og det lykkes for rigtig mange at finde den eneste ene. Hvis du leder efter kærligheden, er det derfor et rigtig godt sted at starte. Du synes måske først, at du virker lidt fjollet eller grænseoverskridende. Men så snart du er i gang, vil det gå op for dig, at det faktisk bare er en rigtig god platform til at møde nye mennesker. Selv hvis du ikke finder kærligheden, er det muligt at stifte en masse nye bekendtskaber.\nPerfekt hvis du normalt er introvert\nHvis du normalt er introvert, er det ikke sikkert, at du er typen, der kunne finde på at gå over at snakke med en fremmed på en bar el.lign. Derfor er online dating helt oplagt, for der føles det ikke på samme måde så nervepirrende at tage kontakt til en fremmed. Du sidder nemlig bag en skærm og kan nøjes med at skrive. På et eller andet tidspunkt når du til at skulle møde en i virkeligheden, hvis I når så langt, men det vil føles langt mindre skræmmende, når du allerede har lært vedkommende lidt at kende over nettet.\nFordelen ved online dating er også, at det er så nemt at bruge. Langt de fleste sider er gratis at oprette sig på, og du kan styre dem direkte fra din mobiltelefon. Du kan altså bruge dem, når du sidder derhjemme i sofaen, men også når du er på farten i toget eller bussen. Du skal altså ikke være nervøs for, at du ikke kan finde ud af at bruge det, eller at det er kompliceret. Du kan finde gratis dating sider her.\nFind en kæreste med samme interesser som dig\nSom regel er det sådan, at du falder nemt i snak med folk, hvis I har et eller andet tilfælles. Eftersom online dating er blevet så populært, så kommer der også flere og flere sider til. Der er nogle datingsider, der er lavet for alle, men der er også nogle, der er specielt egnet til folk med en specifik interesse, livsstil el.lign. Det vil sige, at hvis du interesserer dig for noget bestemt eller lever en bestemt livsstil, har du mulighed for at møde en med netop samme interesse eller livsstil. Når I begge er passioneret omkring det samme, giver det altid anledning til en god snak.\nHvis du bruger en af de sider, som er for alle, har du dog modsat mulighed for at møde en, der har nogle helt anderledes interesserer end dig. Det kan ligeledes give anledning til nogle gode og lange snakke, fordi I så kan fortælle om hver jeres interesse og blive klogere på hinanden på den måde. Dating er generelt spændende, fordi du bliver klogere på dig selv og andre.


Spanien i Dag | Nyheder - Surfer-pige anholdt\nSkrevet af Kathrine Hesner, tir, 08/09/2020 - 10:14\nCORONA: Kvinde anholdt i San Sebastián, da hun blæste på alt og tog ud at surfe efter at have testet positivt for Covid-19.\nBorger advarede politiet om, at en syg kvinde blæste på alle andres sikkerhed.\nDet fik lynhurtigt politiet til at rykke ud og anholde kvinden for alvorlig ulydighed.\nKvinden blev fysisk pågrebet i går eftermiddag på Zurriola-stranden i San Sebastián, da hun nægtede at stoppe med at surfe og ignorerede kravene fra betjentene. De var nemlig helt klar over, at hun havde ignoreret kravet om karantæne efter at have testet positivt for Covid-19.\nDet baskiske sikkerhedsministerium oplyser til Europa Press, at en person advarede regionalpolitiet, Ertzaintza, ved middagstid om, at en smittet kvinde surfede bekymringsløst rundt ud for en strand i San Sebastián i stedet for at holde sig hjemme.\nDer blev sendt en båd med betjente ud til surferen, hvorfra hun blev opfordret til at droppe surferiet og bevæge sig ind til kysten. Det ignorerede hun totalt, og efter en time havde hun stadig ikke forladt vandet.\nDa hun endelig blev træt af at lege i bølgerne og kom ind til stranden, ventede betjentene på hende, og hun blev anholdt for alvorlig ulydighed. Hun kan også se frem til en klækkelig bøde for at springe karantænen over.


Her finder du overblikket over, hvilke spørgsmål arbejdspladsen skal udfylde for at indstille sig til Arbejdsmiljøprisen 2022, og hvad Dommerkomitéen vægter, når de nominerede udvælges.\nTak for jeres indstillinger til Arbejdsmiljøprisen 2022\nArbejdsmiljørådet har lukket for indstillinger til Arbejdsmiljøprisen 2022. Tak til alle de arbejdspladser, der har indstillet sig til prisen, fordi I mener, at jeres arbejdsmiljøindsats fortjener hyldest og udbredelse.\nI april offentliggør vi de nominerede i årets fire kategorier: Kemi og vådt arbejde, Arbejdsulykker, Muskel- og skeletbesvær (ergonomi) samt Psykisk arbejdsmiljø.\nArbejdsmiljøprisen hylder arbejdspladser, hvor ledelse og medarbejdere samarbejder om at skabe et godt arbejdsmiljø. De gode eksempler er desuden med til at inspirere andre arbejdspladser til at gøre en ekstra indsats for arbejdsmiljøet. Snart kan I indstille jer via et digitalt indstillingsskema. Indtil da kan I gøres jeres indstilling klar ved at drøfter spørgsmålene i forberedelsesskemaerne.\nPå det nedenstående link kan du læse, hvilke kriterier der lægges vægt på, når indstillingerne til Arbejdsmiljøprisen vurderes.\nHent kriterierne i en samlet pdf\nForberedelsesskema for hver af de fire kategorier\nForberedelsesskema til Kemi og vådt arbejde\nForberedelsesskema til Arbejdsulykker\nForberedelsesskema til Muskel- og skeletbesvær (ergonomi)\nForberedelsesskema til Psykisk arbejdsmiljø


Hvor sent er for sent for en kop kaffe?\nHvor sent er for sent for en kop eftermiddags kaffe?\nSkrevet 26-04-2018 af Alun Biggart - Print - Send til en ven -\nJeg har fundet noget, der vil interessere dig: Hvor sent er for sent for en kop eftermiddags kaffe?, som jeg synes du skal kigge på.\nKaffe er ikke lige mig, men min kone elsker sin morgenkaffe. Forskning viser, at en god kop økologisk kaffe ikke bare smager herligt, men også er en sund vane. Du har nok hørt, at du aldrig skal drikke kaffe efter kl. 15, for ellers vil du ikke være i stand til at falde i søvn om aftenen. Men er det nu også sandt, eller er det bare ammestuesnak? Lad os kigge nærmere på emnet!\nFor at belyse emnet rapporterede forskerne resultaterne af en undersøgelse, hvori testpersoner indtog 400 mg koffein enten 0, 3 eller 6 timer før normal sengetid. Disse testpersoner blev sammenlignet med en lignende gruppe, som modtog placebo.\nSøvn blev målt ved selvrapportering såvel som ved brug af en bærbar søvnmonitor.\nResultaterne viste, at selv når koffein blev indtaget 6 timer før sengetid, var der en bemærkelsesværdig forstyrrelse af søvnen. Dette indebar tabt søvn i 41 minutter gennem natten såvel som en fordobling af den tid, det tog individerne at falde i søvn.\nHvis du er glad for din eftermiddagskaffe, kan disse fund have en vigtig betydning for dig!\nEn god nats søvn er det vigtigste, du kan gøre for dit helbred\nHvis du kun gør én god ting for dit helbred og dit velvære, så gå konsekvent i ordentlig tid i seng (omkring kl. 22).\nDu behøver ikke at leve som en munk. Vedholdenhed er nøglen.\nEn rolig nats søvn er hjørnestenen i alt, hvad jeg deler med jer på denne hjemmeside. Så vigtigt er det.\nI løbet af det seneste år har jeg med fantastiske resultater eksperimenteret med at sove på en earthing-madras.\nFor enkle, men uhyre effektive tips til at få en god nats søvn hver eneste nat, kan du klikke her!\nSå selvom en sen kop eftermiddags- eller aftenkaffe nok smager og føles godt, så gør du klogt i at lade denne nydelse være undtagelsen og ikke reglen.\nBeskeden, der kan udledes af denne undersøgelse, er, at det vil være en god idé ikke at drikke kaffe eller andre koffeinholdige drikke efter kl. 15, så du stadig kan falde hurtigt i søvn og få en god nats kvalitetssøvn.\nHvis du kan lide kaffe så nyd en god og økologisk kop med en god samvittighed!\nMen koffeinfri drikke efter frokost er et godt valg.\nLyt ærligt til din krop, og lad den guide dig til at træffe de rigtige beslutninger.\nKan kaffedrikning føre til et længere liv?\nJeg elsker min aftenkaffe, men har måske en udfordring med søvnen. Jeg tror bare at jeg får svært ved atpe det.\nClaus B Henriksenq skrev denne kommentar:\nEn søvnforsker, jeg har desværre glemt hans navn, fortæller, at koffein om aftenen forhindrer os i at nå den dybe, meget vigtige del af søvnen.\nJeg elsker kaffe - men tager ofte lange perioder uden da både min søvn og krop bliver forstyrret af det.\nMin mand kan sagtens drikke det sent - ikke jeg: vågner ofte om natten og søvnen er slet ikke så god og dyb som når jeg undværer kaffen.\nKan forstå det også er sprøjtegifte og ristningen ved kaffen som ikke er så sund for os...\nJeg drikker kaffe! På alle tider af døgnet. Jeg drikker nogen gange kaffe lige inden jeg lægger mig til at sove. Og når jeg lægger mig i sengen er det for at sove. Der går nøjagtig 2 minutter fra at jeg har lagt hovedet på puden, til min kone siger at jeg er "væk". Vi er alle forskellige men ikke engang kaffe kan forstyrre min nattesøvn.\nElse skrev denne kommentar:\nMå ikke drikke kaffe efter frokost, for så er søvnen ikke tilstede den kommende nat. Så hvis jeg absolut skal drikke kaffe serverer jeg og drikker selv koffeinfri kaffe. Mkh. Else


RM 448 TC - Robust benzin-plæneklipper med komfortsty\nRobust benzin-plæneklipper med komfortsty\n140 cm3, 2,1 kW / 2,8 hk, 27 kg . Robust benzin-plæneklipper med en klippebredde på 46 cm til mellemstore græsarealer. STIHL dobbelt højdeindstilleligt komfortstyr, central klippehøjdeindstilling, Super-Softgreb, Quck-Fix-kvikstrammer, letgående hjul samt 1-gears hjuldrev for komfortabelt arbejde. Inklusiv sammenklappelig 55-liters græsopsamler med niveauindikator.\nKapacitet cm³ 140\nMotortype Serie 575 EX OHV RS\nNominel effekt ved arbejdsomdrejningstal 2,1 kW / 2,8 hk\nVibrationsværdi ahw m/s² 3,5\nVibrationsværdi K m/s² 1,75\nHjulene på STIHL plæneklippere sikrer, at du får arbejdet udført ved klipning. Dette gør arbejdet lettere, især på større grønne områder og på gradienter.\nHent PDF 17,6 MB


Pc-producenter: Vi skal nok tillade Linux-boot på Windows 8-maskiner | Version2\nPc-producenter: Vi skal nok tillade Linux-boot på Windows 8-maskiner\nDer er ingen problemer for Linux-brugere, når Windows 8 og Secure Boot lanceres, lyder meldingen fra pc-producenterne efter heftige diskussioner om den kommende sikkerhedsfunktion.\nJesper Kildebogaard@kildebo Torsdag, 3. november 2011 - 10:44 41\nEn ny sikkerhedsfunktion i Microsofts næste udgave af Windows har fået gemytterne i kog, tilsyneladende uden grund.\nMed Secure Boot i Windows 8 vil Microsoft sikre, at kun Windows som udgangspunkt får lov at boote ved opstart, og det har fået Linux-folk til at gå på barrikaderne, af frygt for at man så ikke kan have dual boot med Linux og Windows side om side.\nMen diskussionen er endt som en propagandakrig, der kun skal stille Microsoft i et dårligt lys, mener ZDnet-bloggeren Ed Bott. Han har spurgt verdens to største pc-producenter, hvordan de har tænkt sig at bruge Secure Boot-funktionen, og der er ingen fare på færde for Linux-folket, skriver han i sit blogindlæg.\nLæs også: Free Software Foundation lancerer kampagne mod Windows 8-boot\nDell har tænkt sig at gøre Secure Boot til en funktion, man kan slå til og fra i computerens BIOS, mens det hos HP var sværere at få et konkret svar om Secure Boot-funktionen. Firmaet lovede dog, at man vil give kunderne mulighed for at bruge andre styresystemer, hvis de ønsker det.\nOgså hos firmaet AMI, der er blandt verdens førende producenter af BIOS-firmware, lyder anbefalingen til alle pc-producenter, at Secure Boot bliver noget, brugeren kan slå til og fra.\nLinux Foundation har udgivet en rapport med anbefalinger for, hvordan pc-producenter kan implementere Secure Boot uden at træde åben software over tæerne. Men et af forslagene herfra kan Linux-folkene godt opgive med det samme, mener Ed Bott, nemlig at alle computere skal komme med Secure Boot-slået fra som standard, og uden et certifikat fra Microsoft. Dermed skal samtlige Windows-brugere til at installere et certifikat, når de går i gang med at bruge computeren, hvis de vil have den ekstra sikkerhed fra Secure Boot slået til.\nLæs også: Kryptologiprofessor: Secure Boot i Windows 8 hjælper myndighederne, ikke brugeren\n#1 Kim Rostgaard Christensen 3. november 2011 - 11:44\n... Men er det ikke dermed underforstået at computere standard leveres med Windows som standard - og man derfra kan "hacke" sig udenom og installere Linux/BSD/Solaris?\nUddeling af live-cd'er / usb'er til almindelige brugere, der vil installere Linux på deres computer vil jo være nyttesløst uden en udførlig "Afprøv alle F-tasterne, derefter Delete, Isert mv for at komme til BIOS" rigtig hurtigt når computeren starter op - vejledning.\nUanset hvordan man vender og drejer den, er det en stadfæstelse de facto standarden at Windows == PC.\nHvad ville være det ideelle? Microsoft tog Canonical, Novell, Redhat, Google? mv. med på råd og forsøgte komme med løsning der tilgodeså alle parter.\nDen måde de gør det på nu, er at tromle al konkurrence ned, som de har gjort i alt for lang tid.\n#2 Jesper Stein Sandal 3. november 2011 - 11:58\nRe: Meget nobelt\nNej, du skal jo netop ikke ind i BIOS - den erstattes af UEFI ;-)\n(og kan dermed tilgås fra Windows)\nI øvrigt har du ofte skulle gøre det alligevel, fordi mange pc'er booter fra den primære harddisk først og ikke fra USB eller cd-rom.\nOg ja, formålet med Secure Boot er netop at forhindre, at brugeren sætter en tilfældig cd-rom i sin pc og får installeret et rootkit (min indre it-sikkerhedsmand ryster på hovedet af folk, der tager imod "prøv Linux-cd'er" og sætter dem i deres pc'er og klikker ok til alt).\nDer er dog ikke noget (måske bortset fra GPL'en), som forhindrer en pc-leverandør og en Linux-distro i at distribuere et certifikat, så brugerne let kan installere distroen, hvis de har lyst.\n#3 Lars Lundin 3. november 2011 - 12:02\nHvad brugeren kunne have gavn af\nHvis bundkortet havde en fysisk kontakt, der kunne skrivebeskytte BIOSen (inkl. informationen om hvorfra styresystemet skal indlæses), så kunne man sikre sig mod malware, der inficerer BIOS ved kun at fjerne skrivebeskyttelsen ved de få lejligheder, hvor man omkonfigurerer maskinen.\nResten giver bare en risiko for at man pludselig ikke kan bestemme hvilket styresystem man vil bruge.\n#4 Henrik Nielsen 3. november 2011 - 12:40\nDet er jo en kraftig forbedring af sikkerheden\nSecure Boot beskytter først og fremmest langt størsteparten af kunerne nemlig de virksomheder og private, som vil bruge windows som styresystem. Hvis man ikke vil det kan funktionen slås fra eller man kan købe sin hardware et andet sted. Jeg synes det er ærgerligt med den voldsomme modstand mod en helt åbenbar sikkerhedsforbedring for langt de fleste brugere. venlig hilsen Henrik Nielsen Imco Systems www.imco.dk\n#5 Kim Rostgaard Christensen 3. november 2011 - 12:55\nRe: Det er jo en kraftig forbedring af sikkerheden\nJeg er helt enig i at det er en kraftig forbedring af sikkerheden. Der er bare problematisk at det er én virksomhed der dikterer hvordan den sikkerhed skal implementeres.\nDen problemstilling er jo heller ikke ensidig. Leverandører af alternative OS'er har jo også en pligt til at indgå dialog.\n@Henrik: Hvor skal jeg helt konkret købe min hardware henne hvis jeg vil have en Windows-fri laptop?\n#6 Henrik Nielsen 3. november 2011 - 13:02\nDe er jo ikke klar til produktion foreløbig\nMen Edd Bott har talt med Dell og HP, som begge siger, at der vil være et valg på deres platforme. I øvrigt skal der nok en del til for at holde linux folket væk fra en hardwareplatform de gerne vil have fingrene i :-)- og godt det samme vi har brug for konkurrence mellem *x, apple og Microsoft systemerne. Henrik Imco Systems www.imco.dk\n#7 Christian Nobel 3. november 2011 - 13:08\nSå er der altså noget jeg ikke lige forstår - hvad skal man gøre hvis disken crasher?\nOg hvorledes skal installationen af certifikatet foregå uden først at sige ja til alle MS' licenskrav?\n#8 Christian Nobel 3. november 2011 - 13:11\nJeg synes det er ærgerligt med den voldsomme modstand mod en helt åbenbar sikkerhedsforbedring for langt de fleste brugere.\nVille det ikke være mere begavet at bruge kræfterne på reelt at gøre selve OS'erne sikre end at lave håndjernsmodeller?\n#9 Christian Nobel 3. november 2011 - 13:27\nJeg har anmeldt Henrik Nielsen, fordi han er kommet ind som ny debattør her og på CW, med formål at lave reklame.\n#10 Jesper Stein Sandal 3. november 2011 - 13:33\nChristian, det kan du gøre bedre. Læs igen og bemærk ordet "kan".\nHistorien om, at Secure Boot spænder ben for Linux, er baseret på en udtalelse fra gut, der vist nok havde hørt noget fra én. Det burde Linux-folket da kunne genkende som FUD.\n#11 Christian Nobel 3. november 2011 - 14:03\nJesper du skriver følgende:\n"Nej, du skal jo netop ikke ind i BIOS - den erstattes af UEFI ;-)\n(og kan dermed tilgås fra Windows)"\nUd fra det er det da vist nærmere dig der "kan gøre det bedre", al den stund lige præcis ovennævnte passus indikerer at man slet ikke kan komme ind i bios.\nBom bom, og så gør du dig selv skyldig i samme forbrydelse ved at komme med den svada!\nUnder alle omstændigheder er der ret meget Fritz i det, og det er bekymrende.\n#12 Henrik Nielsen 3. november 2011 - 14:10\nReklame er ikke formålet\nFormålet er at deltage i debatten, fordi jeg synes den er vigtig, og fordi jeg ved at rigtig mange har brug for et sikrerer pc-system, men ikke selv har forudsætningerne for at sikre det.Jeg synes bare at man skal vise hvem man er og hvor man kommer fra. Selv foretrækker jeg at vide hvem man diskuterer med. Men jeg hører gerne fra andre deltagere om det er forkert at skrive hvor man kommer fra, hvis det er et it-firma. venlig hilsen Henrik Nielsen Imco Systems\n#13 Jesper Stein Sandal 3. november 2011 - 14:32\nAll right. UEFI gør det muligt at ændre indstillinger i firmwaren fra styresystemet. Men indstillingerne i firmwaren kan også ændres fra firmware-producentens egen brugerflade - det vi i dag kender som BIOS.\nI scenariet som Kim bragte på bane, har du en pc med Windows - altså kan brugeren ændre indstillingen fra Windows. I dit scenarie skal man gå ind via firmware-producentens brugerflade.\nMen vi taler om en indstilling i en firmware, som få af os har haft mulighed for at pille ved (jeg prøvede ikke selv at ændre noget i firmwaren, da jeg havde Windows 8-test-tavlen i hænderne). Jeg har imidlertid ikke set noget andet end spekulation fra en Red Hat-ansat, som skulle indikere, at Microsoft gør noget specielt for at forhindre brugerne i at installere Linux (hvis du ikke kan finde ud af at slå Secure Boot fra, bør du heller ikke have root-adgang på Linux).\n#14 Christian Nobel 3. november 2011 - 15:13\nI dit scenarie skal man gå ind via firmware-producentens brugerflade.\nOg er du helt 100 på at "firmware-producentens brugerflade" er tilgængelig på samme måde som bios i dag, f.eks. ved at trykke F12 (eller Del, eller noget helt 7'ende)?\nhvis du ikke kan finde ud af at slå Secure Boot fra, bør du heller ikke have root-adgang på Linux.\nDrop lige den der arrogance!\nHvis tilgangen til at ændre på firmware-producentens egen brugerflade foregår ved at man skal gå ned i den aflåste kælder, finde arkivskabet i det overfyldte rum, hvori lyset ikke virker og der står pas på leoparden på døren, så er vi altså ude i noget helt andet.\nOg husk på at selv en helt almindelig bruger faktisk sagtens kan finde ud af at installere f.eks. en Ubuntu out-of-the-box, og har dermed root adgang implicit vha. sudo.\nMen du er måske også af den holdning at almindelige brugere slet ikke må installere Linux?\n#15 Michael Falstrup 3. november 2011 - 15:22\nSikkerhed kontra frihed\nDet er meget fint med øget sikkerhed, for alle og i særdeleshed for Hr. og Fru Hansen, som måske ikke er særligt IT kyndige. Men det skal da for pokker da ikke spænde ben for, at andre gerne vil bruge noget andet end MS. Jeg forstår ved min gud ikke, at det i 2011 stadig er muligt at stavnsbinde folk til en platform og leverandør, som mange reelt set gerne vil være foruden.\nOg for at komme MS fanboys i forkøbet, så er der reelt set et ønske om valgmuligheder og fravalg af MS. 3 ting viser dette:\nApples popularitet (selvom de næsten er mere proprietære end MS)\nIE's drastiske fald efter valgmenuen blev tvunget igennem fra EU.\nAndroids popularitet, som sjovt nok er baseret på Linux.\nLad os nu for pokker selv bestemme hvad vi vil bruge. Det er jo i de fleste tilfælde hardware vi køber, CPU, Skærm, Ram og andre specs, der bestemmer vores køb og ikke OS'et.\nHardware leverandørerne kunne enda få en ekstra forretning ud af det og sælge support til udvalgte Linux (eller andre) distributioner, som de har testet på hardwaren. Andre OS typer kunne så gå under det der kaldes UNSUPPORTED software, som man installerer på eget ansvar.\nMS fanboys vil garanteret sige, jamen det er prøvet og folk vil ikke have det. Nej, det er prøvet med et preinstalleret OS, som folk ikke ville have, de havde ingen valgmuligheder. Det er ikke raket videnskab at lave et interface, som giver folk en valgmulighed og som så klarer evt. betaling, når valget er gjort, hvorefter systemet automatisk hældes på hardwaren.\nKom nu ind i kampen og gør markedet frit, for det er det bestemt ikke nu og som det lyder, bliver det endnu være med denne sikkerhedsfeature.\n#16 Michael Falstrup 3. november 2011 - 15:42\nNu ved jeg godt vi ikke må lave reklame, men et sted der popper op hos mig er MM-Vision. Der fíndes sikkert mange andre steder, der kan levere det samme, men MM-Vision gør en dyd ud af, at lave maskiner af god kvalitet, høj performance og lavt strømforbrug.\n#17 Kim Rostgaard Christensen 3. november 2011 - 15:44\nRe: Sikkerhed kontra frihed\nEnig. Lad os få lige markedsvilkår så vi kan få en reel konkurrence på markedet. Der lader jo til at være en tendens til at folk vil væk fra Windows - da antallet af Mac's nærmest er eksploderet de seneste år.\n#18 Kim Rostgaard Christensen 3. november 2011 - 15:52\nJeg kan se at MM-Vision har laptops uden Windows til salg - smukt!\nDog står der på alle produktsiderne at man skal tilvælge Windows hvis man ønsker en køreklar pc - og Ubuntu er ikke på listen af tilvalgsoperativsystemer. Her er den almindelige jo reelt ikke et valg - men mindre han har en kollega/søn/nevø der kan skaffe ham en piratudgave af Windows.\nReklamen syntes jeg egentlig er berettiget, da det er relevant for debatten.\n#19 Michael Falstrup 3. november 2011 - 15:56\nRe: Det er jo en kraftig forbedring af sikker...\nDen er nem at løse. Få en til at lave en boot CD/DVD med den Linux du ønsker, så er det "Næsten" Next, Next, Next .... derfra ,-D\nJeg foretrækker selv Ubuntu.\n#20 Andreas Rønne-Hansen 3. november 2011 - 16:02\n85% af linuxbrugerne vil ikke bryde sig om dette\nMen de kan tilgengæld sagtens gøre det...\n#21 Daniel Udsen 3. november 2011 - 16:25\nMen vil de tilade linux at gøre brug af secureboot\nFra et linux synspunkt er problemet hverken UEFI eller secureboot men at MS andbefaler en variant af UEFI standarden der låser secureboot til en central PKI infrastuktur fram for den oprindelige (svjv fra Intel) specifikation der andbefaler lokal HW overide for at instalere root certifikater.\nEt stort problem er at MS version af UEFI netop skaber forskellige klasser af OS'er via centraliseret burokrati, specielt hvis DRM interesser bliver blandet ind i det kan det resultare i massive problemer for dual boot, hvis den eneste muglighed for dual boot resultere i at din windows partition bliver klasificeret som "untrusted".\nSom altid ligger djævelen i de tekniske detajer.\n#22 Sune Marcher 3. november 2011 - 16:33\nRe: Hvad brugeren kunne have gavn af\nDu behøver ikke en fysisk kontakt - det er nok at muligheden for update slås fra efter firmware-initialisering, før OS bootkode indlæses.\n#23 Jesper Poulsen 3. november 2011 - 20:28\nRe: Reklame er ikke formålet\nMen jeg hører gerne fra andre deltagere om det er forkert at skrive hvor man kommer fra\nDu underskriver dig som et firma. I Brugerbetingelserne findes dette punkt: "Du må ikke bidrage med jobopslag eller reklame". Hvis du vil tilknytte et professionelt ståsted til dit navn, så rummer din profil rige muligheder for dette.\nJeg vil så tillade mig at tvivle på dine evner indenfor IT-drift, når du end ikke magter at gennemlæse Brugerbetingelser og profil-funktioner.\n#24 Jesper Poulsen 3. november 2011 - 20:35\nDog står der på alle produktsiderne at man skal tilvælge Windows hvis man ønsker en køreklar pc - og Ubuntu er ikke på listen af tilvalgsoperativsystemer.\nDer findes bedre Linux-distro'er end Ubuntu - skal de så også med på listen?\nDe OS'er der findes på tilvalgslisten er OS'er der skal tilkøbes. Det største problem med de Vision-maskiner er Intel-CPU'er og udpræget brug af AMD-grafik. Især det sidste er en hæmsko for Linux.\n#25 Michael Falstrup 3. november 2011 - 20:58\nFuldstændig unødvendig kommentar, ikke særlig "voksent".\n#26 Jesper Stein Sandal 3. november 2011 - 21:00\nJa, men hvorfor er det så, du mener, at en almindelig bruger ikke kan finde ud af at slå Secure Boot fra? Jeg kan virkelig ikke se, det skulle være anderledes end at ændre bootmedierækkefølgen.\nSe eksempelvis på vejledningerne beregnet til almindelige brugere fra Ubuntu:\n#27 Jesper Poulsen 3. november 2011 - 21:26\nIngenlunde. Manden magter ikke at læse retningslinierne for brugen af stedet her og kan ikke se problemet i sin måde at "opføre sig på". Hvis det er standarden fra hans side, så skal jeg ikke have ham til at styre noget-som-helst. Det er i den grad mangel på simple kompetancer, nemlig læsning. Hvordan kan man betjene IT-systemer på et højere niveau, hvis man ikke kan læse og forstå?\n#28 Christian Nobel 3. november 2011 - 22:41\nEr det noget du ved, eller er vi bare ude i vildt gætteri?\nDet ville klæde dig at komme med et svar på det spørgsmål jeg stiller dig om UEFI, og ikke om hvordan man installerer en Ubuntu i dag uden UEFI!\nSom det er umiddelbart er beskrevet, så kan det jo lige præcis slet ikke sidestilles med at ændre boot rækkefølge i Bios (hvilket i øvrigt på nogen maskiner slet ikke fordrer at man går ind i Bios, men udelukkende trykker F12 under opstart for at ændre rækkefølgen).\n#29 Sune Marcher 3. november 2011 - 23:13\nNok nærmere "begrundet mistanke" :-)\nPrøv at søge på google images efter "UEFI configuration", så kan du se hvordan nogle eksisterende UEFI implementationer ser ud... nogle af dem ligner en BIOS config til forveksling.\n#30 Jesper Lund 4. november 2011 - 00:42\nHvorfra ved vi at det [altid] bliver muligt at slå Secure Boot fra?\nDer kommer givetvis hardware hvor Secure Boot kan de-aktiveres, men der kommer nok også hardware hvor dette ikke vil være muligt. Jeg tror ikke at vi skal regne med at denne specification bliver fremhævet lige så kraftigt som antal megapixels på webcam'et, og mange forhandlere vi svare "vides ikke, men den kan køre Windows 8" når du spørger til Secure Boot. Eller sagt med andre ord: det kan blive en større jungle at købe hardware til andet end Windows 8 fremover, hvilket vil have negative konsekvenser for udbredelsen af alternativer til Microsoft.\n#31 Nikolaj Brinch Jørgensen 4. november 2011 - 08:05\nRe: @Henrik Nielsen\nKunne du ikke en anden gang tale med Henrik først inden du melder ham til "debat-politiet"?\n#32 Lars Nielsen 4. november 2011 - 10:53\nNu kan jeg selvfølgelig ikke tale for alle producenter af bundkort, men mit Asus Sabertooth P67 benytter UEFI og ja, den er tilgængelig på fuldstændig samme måde som den traditionelle bios. Har svært ved at se at andre producenter skulle gøre det umuligt at tilgå den uden at OS er indlæst, det ville ikke give mening da UEFI er en afløser for / videreudvikling af bios og derfor skal overtage dennes funktionalitet.\n#33 Knud Larsen 4. november 2011 - 13:39\nMichael har ret. Det er da utroligt, at Microsoft skal hav elov til at fortsætte sin monopolisering af et elendigt system. Det må da være noget for EU?\n#34 Sune Marcher 4. november 2011 - 20:03\nRe: Microsoft monopolisering\nKunne de så ikke lige kigge lidt på Apple også, nu de er igang?\nAt OS X er begrænset til "Apple hardware" er godt nok lidt anderledes end Secure Boot, men det er stadig en 100% kunstig begrænsning (google efter DSMOS) der begrænser forbrugernes muligheder.\nDerudover, var en af monopolsagens konsekvenser ikke at MS skulle unbundle Media Player fra den europæiske version af Windows? Det kunne være lidt interessant at høre hvad EU siger til at iTunes nu er mandatory i OS X.\nOg kunne vi ikke også få en browser ballot, nu vi er igang?\n#35 Jesper Lund 5. november 2011 - 00:37\nSelvfølgelig vil der være adgang til UEFI, men det er ikke det samme som at Secure Boot "yes/no" vil være eksponeret i BIOS/UEFI config menuen. Jeg har motherboards med en utal af BIOS menupunkter (hvor man kan lave store ulykker ved at pille!), og jeg har motherboards hvor jeg nærmest ikke kan konfigurere andet end disk boot order (mere idiotsikret).\nDu kan sagtens finde eksempler på BIOS-niveau funktionalitet som kun kan konfigureres via ACPI kald, og ikke via BIOS menuen (selv om det er konfigurerbart).\nEt Linux-relevant eksempel er switchable graphics, som du ser i en del nyere laptops (som Asus U31SD og U36SD). Du har et Intel onboard grafikkort (integreret del af Sandy Bridge) og et diskret Nvidia (typisk) grafikkort. Det er smart fordi du kan bruge Intel kortet til normale opgaver og spare strøm, og skifte til Nvidia kortet når der er krævende grafikkort opgaver. En Windows grafikkort driver sørger for at overgangen er seamless. Alle Windows brugere er glade, og det skal være dem velundt.\nDesværre er det ikke så smart på Linux fordi der ikke er nogen ordentlig driver understøttelse af Nvidia Optimus . Hvis du kun bruger Intel kortet på Linux, vil dit Nvidia kort stadig køre og brænde strøm af. Kan du slukke Nvidia kortet? Ja, som regel (via et ACPI kald). Kan det gøres i BIOS menuen? Nej (formentlig fordi Windows brugerne ikke har noget behov for dette).\n Der er nogle work-in-progress projekter som Bumblebee/Ironhide.\n#36 Sune Marcher 5. november 2011 - 03:12\nDu har et Intel onboard grafikkort (integreret del af Sandy Bridge) og et diskret Nvidia (typisk) grafikkort.\nMener du ikke 'adskildt' (discrete vs. discreet)?\n#37 Michael Falstrup 5. november 2011 - 22:32\nMeget gerne!! De bør gå i kødet på ALLE som har en gunstig markedsandel gennem monopol eller monopol lignende forhold. Forskellen er at Apple sælger HELE pakken dvs. hardware + software, så forbrugeren ved, hvad de går ind til ved købet. Men jeg giver dig ret og har selv altid haft holdningen, at Apple er på linie eller værre end MS.\nHvis jeg ikke husker helt galt, kan du faktisk godt installere andet OS på Apple HW.\nDesuden er problemet med MS, at de har så stor en markedsandel på OS som de har, i forhold til Apple og andre, hvilket gør det ekstra slemt. Vi sidder stadig i en situation i 2011, hvor vi reelt set ikke kan fravælge MS OS på en pc, uden at være tvunget til at betale for MS OS'et, selvom vi måske hellere vil bruge Linux.\nNu vil man så låse den binding endnu mere fast gennem en UEFI defineret af MS .... det er bare ikke holdbart.\n#38 Hans Andersen 10. november 2011 - 09:35\nJeg kan ikke se nyheden i dette, vi har hele tiden vidst at Secure Boot vil kunne slås fra.\nProblemet ligger vel i at man skal ændre Secure Boot mode hvergang man ønsker at skifte imellem Windows og Linux, og ikke som det er i dag, bare en menu der spørger hvilket OS du ønsker at start.\nDet vil også blive noget mere kompliceret for brugeren at få installeret et Linux OS hvis Secure Boot skal slås fra først, og de vil helt sikkert vælge det fra hvis de skal skifter Secure Boot mode når de skifter imellem OS.\n#39 Sune Marcher 10. november 2011 - 13:38\nRe: Er der noget nyt?\nHar vi, rent faktisk, det?\nNår man tænker på hvad der findes af virkeligt begrænsede BIOS opsætninger idag, bl.a. opsætninger hvor du ikke får lov at slå hardware virtualization til, selvom CPU'en understøtter det... så ligger det ikke totalt fjernt at forestille sig en masse consumer maskiner hvor secure boot toggle "ikke lige er blevet tilføjet".\n#40 Jesper Stein Sandal 10. november 2011 - 13:57\nSå vidt Microsoft har oplyst, vil Windows 8 stadig kunne starte, selvom du slår Secure Boot fra (du vil formentligt blot se en eller anden form for advarsel i sikkerhedsindstillingerne).\nSecure Boot som standard er kun et krav for klistermærket på kassen. Hvis du slår det fra og dualbooter Linux, sker der ikke noget. Men du kan ikke dualboote mellem Linux og en Secure Boot-beskyttet Windows 8 - medmindre Linux-distroen har en aftale med den pågældende pc-producent og har fået lagt et certifikat ind i UEFI'en.\nLad os vente og se til vi ser nogle systemer, før vi hidser os for meget op. Jeg tvivler på, at der bliver et reelt problem i forhold til i dag. Det bliver formentligt lettere end at fjerne skrivebeskyttelsen på en OS/2 diskette, så man kunne bruge den til et andet formål. :)\n#41 Sune Marcher 10. november 2011 - 16:50\nSkal vi gætte på at Protected Media Path også bliver slået fra, og at diverse 3. parts software efterhånden vil begynde at bitche også?\nMåske ikke allerede i Win8, men...\nLad os vente og se til vi ser nogle systemer, før vi hidser os for meget op.\nHvis der ikke er nogen der råber vagt i gevær, er risikoen større for at vi ender med noget locked-down bras.\nDomstol slår fast: Britisk politis brug af ansigtsgenkendelse krænker menneskerettigheder1\nGrønland skal beskyttes af CFCS: »Vi har ikke nogen cybersikkerhed som sådan«0\nTiktok brød Google-regler: Indsamlede brugerdata via MAC-adresser0


Pletvis Kommentar: Eurofobi\n- hr k - søndag, juni 29, 2008\nJon Herstad 1. juli 2008 kl. 01.41\nJeg er helt enig i at diverse terror-pakker, patriot-act’s, blasfemi- og racisme-paragraffer krænker fundamentale frihedsrettigheder, og at det burde være noget der i bredere forstand fik folk op af stolene. Men det ændrer vel ikke ved, at det her forslag er så absurd og grotesk, at det nødvendigvis må få folk op af stolene!\nHr Kommentar 1. juli 2008 kl. 04.49\nDet er rigtigt nok, og måske endda et sundhedstegn, men det svarer til at forarges for sjov. Altså: Sverige har lovliggjort aflytninger af alt uden retskendelser, og UK har tilladt at tilbageholde folk i op til 46 dage på en mistanke alene. Og det er afgjort og vedtaget, i modsætning til denne sag.


Håbetsglæde - Babyklar\nHåbetsglæde replied to MJ&KL's topic in Vil gerne være gravid\nDet er jeg ked af at høre, det er rigtigt hårdt når man mister. Da vi mistede vores den første, så besluttede vi at vi fortsatte med at prøve, og en måned senere havde jeg en ny positiv test i hånden, så jeg nåede ikke at få mens efter SA. Og han holdt så ved, og er lige blevet 8 uger gammel Jeg krydser fingre for jer ✌\nHåbetsglæde replied to My-Moren's topic in Har født juli 2015\nHvornår fødte du: D. 6 juli 2015 Tid og sted: Aabenraa sygehus, kl 22.15 Køn og navn: Dreng, som skal hedde Kian Vægt og længde: 2970g og 48 cm ren kærlighed <3 Andet: Kian blev desværre født med en infektion, og var meget syg da han blev født, så vi brugte en uge på neonatal, indtil han var rask nok til at komme hjem, sidenhen har der så været noget mislyd på hjertet, og lav hjertefrekvens, men ikke noget som betyder noget for ham. Han er blevet grundigt undersøgt at børneoverlæger, og børnehjerte-overlægen på Odense. Og alle giver ham grønt lys. Så vi er glade. :)\nDet aller værste skete.\nHåbetsglæde replied to UNGMOR18's topic in Graviditet\nJeg vil starte med at sige, at jeg er rigtig ked af det på jeres vegne. Jeg har selv lige stået i en lign situation. Så jeg håber at du kan bruge min erfaring til noget. :) Jeg stod med en positiv test 3+6 som blev tydligere dagene efter. Og som det test monster jeg nu var, så kunne jeg ikke stoppe med at teste engang imellem. Men så omkring 5-6+? Så blev testene mere og mere utydelige. Og jeg ringede jo selvfølgelig til lægen, som sagde at hun intet kunne gøre, enten så var jeg ved at miste eller så måtte jeg bare se tiden an. Ikke super fedt at få Afvide, et par dage efter begyndte jeg at bløde, jeg ringede igen og fik samme svar, at det nok var en tidlig abort, og jeg måtte se tiden an. Hmm Da jeg så stopper med at bløde, tager jeg en test, som er bragene negativ. Vi var selvfølgelig rigtig kede af det. Og heldigvis stod vi med en ny positiv test en måned senere, som stadig hænger ved. :) Jeg håber at du bliver hurtig gravid igen, og at den lille spire hænger ved næste gang :)\nHvornår mens efter abort?\nHåbetsglæde replied to Maustique's topic in Vil gerne være gravid\nJeg nåede ikke at få en mens efter. Da jeg havde en ufrivillig abort, så da jeg skulle have mens måneden efter, havde jeg en ny positiv test i hånden, og han ligger stadig derinde og spire, så det gik stærkt :)\nHåbetsglæde replied to jullemulle84's topic in Har født juli 2015\nHvor ser det sjovt ud :) Jeg har endnu ikke mærket plukveer, ihvertfald ikke hvad jeg ved af :D\nHvis det er tyggetabletter, så tager jeg dem allerede i forvejen. Det hjælper måske i et kvarter, men det er også nok om natten, for så kan det da holde til jeg vågner næste gang, fordi kvalmen bliver for slem. Det er simpelthen så træls, i starten var det kun nat og aften, men det begynder bare tidligere og tidligere, det kan allerede begynde kl 15 nu, selvom jeg står op eller går, og jeg har spist sund og god mad hele dagen, så får jeg det bare rigtig slemt :( Jeg tror jeg skal snakke med lægen i morgen, for intet hjælper :/\nHvor sjovt det med maden, det føler jeg også lige for tiden xD Ret ubehageligt at bum, så er man bare så fuld at hvis der kommer en bid mere ned, så ser vi hele maden igen (føles det som) :rolleyes\nHåbetsglæde replied to Haarup's topic in Har født juli 2015\nMin største frygt er at baby dør i maven :( Ellers er jeg ret bange for fødslen, og veerne :( Men jeg er sikker på at babymanden nok skal være det hele værd <3\nVi venter en lille dreng :D\nbabynest - nu i babysam!\nHåbetsglæde replied to SaraLK's topic in Udstyr\nGå ind på FB også skriv Jeppe&Josefine , så er der en gruppe med en masse lækkert man kan få lavet, som man selv vælger, de er fair med priser og de er hurtige :)\nJeg har købt min privat på fb, for 350,- inkl fragt mener jeg det var, også får man den syet i de farver og det stof man ønsker. Den er super lækker, som en lille flytbar mini seng/madras. Jeg tænker den bliver god i sengen, barnevogn, lift og hvis man bare vil putte med baby ved siden af på sofa :D\nHåbetsglæde replied to Guldpigen's topic in Har født juli 2015\nHåbetsglæde replied to Håbetsglæde's topic in Har født juli 2015\nEj hvor godt ! Og hvor var han heldig at han lige lå der på det rigtige tidspunkt :D Min stopper for det meste med at sparke, hvis der kommer en hånd eller lign på maven, så det er ikke helt nemt at mærke her :D


R: Sådan mindsker vi usund konkurrence mellem skolerne - Altinget: forskning\nAvisens 12. årgang, fredag den 4. december 2020, opdateret kl. 3:00. Redigeret af Chris Lehmann\nDEBAT: Henrik Dahl: Krav om lige kønsfordeling skævvrider ligestillingsdebatten\nDEBAT: Kvinfo til ligestillingsministeren: Lav en handlingsplan mod seksuel chikane\nDEBAT: Debat: Det er et problem, at de lærerstuderende er så ens\nDEBAT: Aktører: Fasthold højt coronaoptag på digitale og tekniske uddannelser\nDebat 27. oktober 2020 kl. 2:00 | Print\nVi skal mindske konkurrencen mellem skolerne i stedet for at spare på markedsføring, skriver Anne Sophie Callesen. (Foto: Arthur Cammelbeeck/Altinget)\nAf Anne Sophie Callesen (R)\nIntegrations- og ungdomsuddannelsesordfører\nLandets gymnasier og erhvervsskoler er sparet i bund efter år med grønthøsterbesparelser under en borgerlig regering.\nMen med den nye socialdemokratiske regering skulle det være slut med besparelser, som Mette Frederiksen (S) under valgkampen kaldte for "forkert, tudetosset og decideret dumt".\nAlligevel har regeringen foreslået, at politireformen skal finansieres af besparelser på uddannelse. Regeringen selv kalder det besparelser på markedsføring.\nJeg har et bedre forslag til, hvordan vi reducerer udgifterne til markedsføring, så skolerne kan fokusere på at levere god undervisning: Lad os mindske konkurrencen mellem skolerne.\nAnne Sophie Callesen (R) Integrations- og ungdomsuddannelsesordfører\nMen skolerne får ikke en særskilt pose penge til markedsføring. Med andre ord: Besparelser er besparelser.\nMindsk konkurrencen mellem skolerne\nRadikale Venstre vil en anden vej end at skære på uddannelse.\nPå sidste års finanslov lykkedes det at få stoppet grønthøsteren på vores uddannelser. Men det er ikke nok at lade sparekniven blive i skuffen. Vi skylder de unge, der er i gang med at dygtiggøre sig, at investere i deres fremtid\nLad det være sagt helt åbent: Jeg er sådan set enig i, at penge til markedsføring har taget overhånd visse steder.\nMen jeg har et bedre forslag til, hvordan vi reducerer udgifterne til markedsføring, så skolerne kan fokusere på at levere god undervisning: Lad os mindske konkurrencen mellem skolerne.\nDet kan vi blandt andet gøre ved at lade en større del af skolernes økonomi ligge fast, så mindre afhænger af den sidste elev i klasselokalet. Og lad os fordele eleverne bedre mellem skolerne.\nDet vil både erstatte usund konkurrence med kvalitet i undervisningen og komme integrationsudfordringer og polarisering i storbyerne til livs. På den måde sikrer vi os, at alle unge har adgang til uddannelse af høj kvalitet, uanset hvor i landet de bor.\nInvestering i vores fælles fremtid\nDerfor har vi to klare ambitioner dette efterår:\nVi vil finde penge til gymnasier og erhvervsskoler på dette års finanslov, så vi igen kan komme i gang med at investere i vores fælles fremtid. Og vi vil sørge for et mere balanceret elevoptag og give flere af pengene som et grundtilskud end i dag.\nUddannelse sætter fri og giver lige muligheder for at leve det liv, som man drømmer om. Det er også vejen til at bedre integration og mindre kriminalitet.\nDerfor vil Radikale Venstre ikke lade de unge betale prisen for paskontrol og nærpoliti og på dén måde save den gren over, som vi selv sidder på.\nLad os prøve noget andet og mere effektivt, nemlig at investere i de unge og deres fremtid.\nAnne Sophie Callesen »\n1. Direktører: Lad os styrke samarbejdet mellem sundhedsuddannelserne\n2. Rektor: Der er stadig lang vej til hr. sygeplejerske og frøken IT-ekspert\n3. Aktør: Nyt innovationssystem kan bane vejen for grønt eksporteventyr\n4. UCN efter sparekrav på markedsføring: Respekter institutionernes selveje\nForrige artikel Dansk Metal: Politikerne bør styre forskningen endnu mere Næste artikel Aktører: Nedskæringer på efteruddannelse rammer udsatte børn\nHenrik Dahl: Krav om lige kønsfordeling skævvrider ligestillingsdebatten\nDEBAT: Der skal ikke være hindringer for at bidrage ved de videregående uddannelser på baggrund af køn. Men ”fifty-fifty-feministerne” trækker debatten i en skæv retning, skriver Henrik Dahl (LA).\nVenstre og DF kritiserer: Forkert at udvikle læreruddannelsen uden universiteterne\nKRITIK: Regeringen vil udvikle læreruddannelsen, men har ikke inviteret universiteterne med i arbejdet. Helt uforståeligt, mener DF og Venstre. Minister forsvarer beslutningen.\nAktører: Fasthold højt coronaoptag på digitale og tekniske uddannelser\nDEBAT: Politikerne bør sikre midler til at fastholde den øgede mængde studiepladser, så flere får uddannelser, der giver de efterspurgte digitale kompetencer, skriver Sara Grex, Mette Lundberg og Mads Eriksen.\nDEBAT: Innovationsfonden skal bidrage til, at samfundsudfordringer løses, har politikerne besluttet. Det tager tid, og derfor må øget politiske styring ikke ende med hyppige kursskifter, mener aktører.\nInnovationsfonden får ny vicedirektør\nJOBNYT: Ole Sinkjær er blevet ansat som ny vicedirektør i Innovationsfonden med ledelsesansvar for afdelingen Innobooster Plus. Han kommer fra en stilling som afdelingsleder i Krüger A/S.\nDEA: Diversitet på uddannelserne er andet og mere end køn\nDEBAT: Både mere ligelig kønsbalance og diversitet i bredere forstand på de videregående uddannelser er en god ide. Det vil understøtte kvaliteten og mindske frafald, skriver Stina Vrang Elias.\nVenstre vil beholde forhøjet fradrag på forskning\nUDSPIL: Venstre foreslår i sit udspil til finansloven at beholde det forhøjede fradrag for virksomheders forskning og innovation. Partiet vil også have en handlingsplan for at få et nyt EU-forskningsagentur placeret i København\nDEBAT: Vi skal være grønne first movers, og derfor bør politikerne på finansloven afsætte en pulje med 100 millioner kroner årligt til grønt iværksætteri, skriver Lars Qvistgaard.\nSkal EU til at drive imamskoler?\nRADIKALT: Efter den seneste tids brutale islamistiske terrorangreb på europæisk jord efterlyser EU-formand en europæisk imamuddannelse. Ideen mødes med en del skeptisk, men kan være en rigtig god idé, mener forsker. Socialdemokraterne er ikke afvisende.\nRektor: Giv kvinder STEM-færdigheder, der hvor de faktisk uddanner sig\nDEBAT: En overset vej til at sikre flere kvinder STEM-kompetencer er at integrere mere teknologi i de uddannelser, kvinderne vælger, skriver Lene Dammand Lund.\nStuderende frygter fortsat grønthøster gemt i markedsføringsbesparelser\nHØSTEREN: Efter flere samråd er det stadig uklart, hvordan regeringen vil målrette nedskæringer i uddannelsesinstitutioners budgetter til kun at ramme markedsføringsbudgetterne. Men det er fortsat regeringens plan at finansiere den kommende politiaftale sådan, selvom et bredt flertal har sagt nej til den model.\nMinister klar med dato for topmøde om unges trivsel\nMØDE: På torsdag mødes i alt 80 aktører på uddannelsesområdet virtuelt med kulturministereren og uddannelses- og forskningsministeren for at udvikle nye bud på tiltag, der kan forbedre trivslen blandt de studerende under coronapandemien.


Gymnasial blindgyde | Lars Olsen\nManuskript til klumme i Jyllands-Posten 4.5.2014\nJeg er en stor fan af TV2’s serie »Rita«. Vi kan fodre svin med film, der handler om samfundets top eller den kreative klasse. Hér er en serie om en almindelig skolelærer – og hverdagens dramaer på en blandet dansk folkeskole. Og så er Rita netop ikke helt almindelig. Hun er befriende ukorrekt, ryger den ene smøg efter den anden og siger sandheder til både borgmesteren og indvandrerrødderne.\nForleden blev serien dog lige lovlig realistisk. 8.klasse skal have skole-hjem-samtaler, og Rita råber: »Husk lige at det er i denne uge, vi starter samtaler om jeres fremtid. Skal I i gymnasiet, på produktionsskole eller i cirkus?«\nIkke et ord om det oplagte for mange elever: En erhvervsuddannelse. Gymnasieelev eller taber – det er valget. Lidt senere har Rita skole-hjem-samtale med Karim og hans bror, som er med i stedet for forældrene. Karim hænger ud med nogle rigtig dårlige legekammerater, men er også kvik og begyndt at interessere sig for skolen.\n»Hvis det fortsætter på den måde, syntes jeg, at du skal overveje gymnasiet«, siger Rita.\nKarim vokser en halv meter. »Du har ikke fortalt mig, at du er så klog«, smiler hans bror. »Du kan godt være stolt,« tilføjer Rita.\nReplikkerne er desværre ikke bare serieforfatterens fantasi. Jeg har hørt noget lignende utallige gange, når jeg som journalist og forfatter har skrevet om skolen eller deltaget i debatter landet over. »Du er klog, så du skal i gymnasiet,« lyder budskabet til de unge. At vi også har brug for faglærte med »kloge hænder« går tit i glemmebogen.\nDet er et alvorligt samfundsproblem, at for mange unge går den gymnasiale og akademiske vej. Allerede i dag klager virksomhederne over, at de mangler industriteknikere og andre med specifikke faglærte kompetencer. Samtidig er der tusindvis af unge, der har en studentereksamen, men ikke andet – de ender i ufaglærte job og var bedre tjent med et svendebrev. Læg dertil stor arbejdsløshed blandt nyuddannede akademikere.\nAt dette er ikke bare et krisefænomen, fremgår af en ny prognose. Den blev offentliggjort i februar, men har ikke fået nok opmærksomhed. Prognosen dokumenterer ellers, at uddannelsespolitikken har akut behov for et sporskifte:\nI 2030 vil der mangle næsten 100.000 erhvervsuddannede – og lige så mange med korte og mellemlange videregående uddannelser (skolelærere, sygeplejesker, autoteknikere m.v.). Til gengæld vil der være knap 60.000 for mange, der har studentereksamen, men ikke andet. Og nok så bemærkelsesværdigt: Der bliver 55.000 akademikere for meget.\nPrognosen er udarbejdet af DREAM og Arbejderbevægelsens Erhvervsråd til LO. Hidtil har fremskrivningerne konkluderet, at der »kun« ville blive for mange ufaglærte, men mangle folk med alle kategorier uddannelse. Den nye 2030-fremskrivning tager imidlertid højde for, at der netop nu er meget store årgange på vej gennem universiteterne – og at deres indtog på arbejdsmarkedet skaber store skævheder.\nKonsekvensen er en såkaldt »gøgeungeeffekt«, hvor akademikere tager job fra andre med kortere – og ofte billigere – uddannelser. Det er dog ikke altid muligt. En magister i dansk kan snuppe jobbet fra en skolelærer eller kontorassistent, men ikke erstatte en industritekniker. Hvis industriteknikeren mangler, bliver han hentet i udlandet – eller produktionen flyttet dertil.\nDen skæve uddannelsespolitik er spild af ressourcer og skader Danmarks konkurrenceevne. Christiansborg-politikerne kappes om »reformer«, der skal løse alskens tænkelige og utænkelige økonomiske problemer om ti år. Hvad med at starte hér?